Something

«Something» er ein singel gjeven ut av The Beatles i 1969 på albumet Abbey Road. Det var den første songen skriven av George Harrison som vart gjeve ut som A-sida til ein Beatles-singel. Det var ein av dei første Beatles-singlane som òg vart gjeve ut på eit av studioalbuma deira, og både denne og «Come Together» var på Abbey Road. «Something» var den einaste Harrison-songen som toppa den amerikanske hitlista medan han var i The Beatles. 

John Lennon og Paul McCartney— dei to hovudlåtskrivarane i bandet - hylla begge «Something» som ein av dei beste songane Harrison hadde skrive. I tillegg til at han vart godt likt av kritikarane, selde singelen òg bra, og toppa Billboard-lista i USA og gjekk inn på Topp 10 i Storbritannia. I Noreg kom singelen seg aldri opp på førsteplassen, men låg sju veker på andreplass, heile tida bak «Sugar Sugar» av The Archies. Over 150 artistar har i ettertid spelt inn songen, mellom anna Elvis Presley, Shirley Bassey, Frank Sinatra, Tony Bennett, James Brown, Julio Iglesias, Smokey Robinson og Joe Cocker, og har vorte den nest mest innspelte Beatles-songen etter «Yesterday».Time  Robert Sullivan, His Magical, Mystical Tour, 10. desember 2001.

 Opphav 
I følgje dei fleste kjelder er «Something» ei hyllest til den dåverande kona til Harrison, Pattie Boyd. Harrison tok den første strofa frå James Taylor-songen «Something in the way she moves» og nytta han for å skrive ein mellombels tekst: Something in the way she moves / Attracts me like a pomegranate» som faktisk minner om den første teksten til «Yesterday» der arbeidstittelen var ‘Scrambled Eggs’. Seinare i 1969 gav Harrison si historie om korleis han komponerte songen:

Eg skreiv songen «Something» for albumet før dette, men eg fullførte han ikkje før heilt nyleg. Eg pleier å skrive både dei første få tekstlinjene og musikktonane saman samstundes... og så resten av melodien. Så skriv eg heile teksten. Det er som ein annan song som eg skreiv då me var i India. Eg skreiv heile det første verset og sa akkurat det eg trong å seie, og så trong eg å skrive eit par vers til, men syntes det var veldig vanskeleg. Men John gav meg eit hendig tips, han sa; 'Når du startar på ein ny song, prøv å gjere han ferdig med ein gong, medan du er i den rette stemninga.' For når du seinare går tilbake til songen er du i ei heilt anna stemning. Så no prøver eg alltid å gjere songen ferdig med ein gong..Album: Abbey Road. 

Det vart seinare klart at Harrison eigentleg ikkje hadde kona si i tankane. «Alle trur eg skreiv «Something» om Patti, men eigentleg tenkte eg på Ray Charles.»Paul Cashmere (1996). "George Harrison Gets "Undercover".

Den opphavleg utgåva av songen var på åtte minuttar, lengre enn «Hey Jude», med Lennon på piano på slutten av songen, og ein motmelodi på midten. I den endelege utgåva vart det ferjan, Lennon sitt piano vart nytta på Lennon-songen «Remember», medan motmelodien faktisk vart gjeve ut på samleplata «The Beatles Anthology 3».

«Something» var nært polert ferdig for albumet The Beatles (White Album), men vart til slutt lagt til side. Harrison forklarte det slik i 1980: 

Songen vart skriven på piano medan vi heldt på med å lage Det kvite albumet. Eg hadde ein  pause medan Paul dreiv på med noko overdubbing så eg gjekk inn i eit ledig studiorom og starta å skrive. Det er eigentleg alt som skjedde, bortsett frå at midtpartiet i songen tok noko tid å klargjere. Songen kom ikkje med på Det kvite albumet fordi vi hadde alt ferdiggjort alle spora...

Songen vart seinare tenkt som ein del av Get Back-prosjektet, som vart til Let It Be, men han kom heller ikkje med her. Harrison greidde til slutt å tvinge songen til ferdig innspeling og offisielt spelte han songen inn på 26-årsdagen sin. Harrison spelte sologitar, med McCartney på bass og Ringo Starr på trommer. Billy Preston, ein av dei få som ikkje var medlem av The Beatles som har delteke på ei ferdig innspeling, vart med på orgel. George Martin skreiv strykearrangementet.

 Utgjevinga 
Harrison hadde ikkje så høge tankar om songen i starten og gav han til Joe Cocker før han valde å produsere han for Abbey Road. Det tydde at utgåva til Joe Cocker faktisk kom ut før «originalen». Då The Beatles gav ut «Something» vart han raskt ein hit, og dei valde å gje songen ut som singel i Storbritannia, noko som brøyt den avdøde Brian Epstein, tidlegare manager for The Beatles, si avgjersle om aldri å gje ut ein single som først hadde vore gjeve ut på eit album. 

Singelen vart gjeve ut den 31. oktober 1969 ved Apple Records med «Come Together» som delte plassen på ei dobbel A-side. Det var første gongen at Harrison som komponist var på A-sida av ein Beatles-singel. 

Promofilmen for «Something» var ganske spesiell. I staden for å vise The Beatles som ei gruppe, vart dei i staden for vist fram kvar for seg i sine respektive heimar. På denne tida var The Beatles så lei av kvarandre at ingen av dei ville møte opp saman for innspelinga. 

I USA vart songen gjeve ut som ein singel på Apple Records den 6. oktober og gjekk inn på singellistene 18. oktober. Det tok derimot ei stund før han nådde førsteplassen. Her hadde «Come Together» status som B-side, noko som trekte salet ned. Lykkelegvis for «Something» endra Billboard magazine reglane sine, og starta å telje både A- og B-sida i lag i staden for å skilje dei som tidlegare. Dermed låg «Something» aleine på toppen ei veke frå 29. november.

 Suksess 
«Something» vart godt teken imot. John Lennon erklærte at «Something» var den beste songen på Abbey Road, og sa:

Det var ein pinleg periode der George sine songar ikkje var så gode og ingen ønskte å seie noko. Han var rett og slett ikkje i same liga ein lang periode. Det er ikkje for å baksnakke han, han hadde rett og slett ikkje den erfaringa som komponist som vi hadde.

McCartney meinte og at «Something» var den beste Harrison hadde skrive. 

Då Frank Sinatra gjorde si utgåve av songen på 1970-talet sa han at «Something» var «den største kjærleikssongen dei siste femti åra». Sinatra gjorde ei endring i ei av strofene i songen til «You stick around, Jack / And she might show», noko Harrison likte godt. På alle konsertane sine der han spelte songen nytta han Sinatra si utgåve og ikkje sin eigen originale. 

Av dei mange versjonane av «Something» var Harrison sine eigne favorittar var versjonane som James Brown og Smokey Robinson.

I 1970 vann «Something» Ivor Novello-prisen for å vere «Beste song musikalsk og lyrisk».

 Teksten 
«Something» er ein song om tvil og utryggleik. Forteljaren er ikkje sikker på om kjærleiken vil vare, eller om han verkeleg elskar den andre, men uansett vil han ikkje la henne sleppe unna, sjølv om han ikkje er sikker på om kjærleiken deira vert sterkare. 

 Medverkande 
George Harrison: Solo- og rytmegitar, solovokal
Paul McCartney: Bass og korvokal
John Lennon: Piano
Ringo Starr: Trommer
Billy Preston: Hammondorgel
Strykarar arrangert av George Martin

Lister og salstrofé

Beatles-versjonen
Liste (1969–70)PlasseringAustralia -  Go-Set Topp 401Den austerrikske singellista11Canada -  RPM 100 Singles1Irish Singles Chart3New Zealand NZ Listener1Noreg - VG-lista2Sverige - Kvällstoppen5UK Singles Chart4US Billboard Hot 1001Vest-Tyskland Media Control1

Shirley Bassey-versjonen
Liste (1970–71)PlasseringAustralia -  Go-Set Topp 6047Den austerrikske singellista19Belgia - Ultratop11Nederland MegaCharts10Frankrike SNEP34Irish Singles Chart13New Zealand NZ Listener3UK Singles Chart4US Billboard Hot 10055US Billboard Adult Contemporary6Vest-Tyskland - Media Control40

Salstrofé (Beatles-versjonen)

 Bakgrunnsstoff 
Alan W. Pollack om «Something»
The Beatles Bible: Something

 Kjelder 
Denne artikkelen bygger på «Something» frå , og «Something» frå  den 11. februar 2009.  
 oppgav desse kjeldene: 

Kategori:Singlar frå 1969
Kategori:Songar frå 1969
Kategori:The Beatles-songar
Kategori:Songar skrivne av George Harrison
Kategori:Songar produserte av George Martin
Kategori:Apple Records-singlar
 278
Kategori:Songar på toppen av Billboard-lista
Kategori:Nummer-ein-singlar i Canada
Kategori:Nummer-ein-singlar i Australia
Kategori:Nummer-ein-singlar i Tyskland
Kategori:Nummer-ein-singlar i New Zealand
Kategori:Shirley Bassey-songar
Kategori:Joe Cocker-songar
Kategori:Frank Sinatra-songar
Kategori:Isaac Hayes-songar
Kategori:Rockeballadar
Kategori:Peggy Lee-songar
Kategori:Tony Bennett-songar
Kategori:Lena Horne-songar
Kategori:Booker T. & the M.G.'s-songar
Kategori:Perry Como-songar
Kategori:Duane Eddy-songar
Kategori:Ray Conniff-songar
Kategori:Jerry Butler-songar
Kategori:Johnny Mathis-songar
Kategori:Engelbert Humperdinck-songar
Kategori:King Curtis-songar
Kategori:Martha Reeves & the Vandellas-songar
Kategori:The Shadows-songar
Kategori:Ray Charles-songar
Kategori:Andy Williams-songar
Kategori:Junior Walker-songar
Kategori:Buddy Rich-songar
Kategori:Blue Mink-songar
Kategori:Ike & Tina Turner-songar
Kategori:Ferrante & Teicher-songar
Kategori:Liberace-songar
Kategori:Elvis Presley-songar
Kategori:James Brown-songar
Kategori:Willie Nelson-songar
Kategori:Smokey Robinson-songar
Kategori:Julio Iglesias-songar
Kategori:Barbara Mandrell-songar
Kategori:Teddy Nelson-songar
Kategori:Helloween-songar
Kategori:Jimmy Nail-songar
Kategori:Nancy Sinatra-songar
Kategori:Sarah Vaughan-songar
Kategori:Bert Kaempfert-songar
Kategori:Bobby Womack-songar
Kategori:Dionne Warwick-songar
Kategori:Charlie Byrd-songar
Kategori:Paul Anka-songar
Kategori:Tom Jones-songar
Kategori:Greg Lake-songar